Broj: 02/4.01-4-011-1300/21

Datum: 15. septembar 2021. godine

Na osnovu člana 50. Poslovnika Narodne skupštine Republike Srpske („Službeni glasnik Republike Srpske“, broj: 66/20) Zakonodavni odbor podnosi Narodnoj skupštini **sljedeći**

**I Z V J E Š T A J**

**o razmatranju Prijedloga zakona o zaštiti, očuvanju i upotrebi jezika srpskog naroda i ćiriličkog pisma - po hitnom postupku**

Zakonodavni odbor Narodne skupštine Republike Srpske održao je sjednicu 15. septembra 2021. godine na kojoj je razmatran Prijedlog zakona o zaštiti, očuvanju i upotrebi jezika srpskog naroda i ćiriličkog pisma - po hitnom postupku.

Sjednici su prisustvovali: Dušica Šolaja, predsjednica Odbora, Ivanka Marković, zamjenica predsjednice Odbora, Valerija Lakić, Srđan Mazalica, Nedeljko Glamočak, Darko Banjac i Bojan Vidić, članovi Odbora.

Sjednici nisu prisustvovali: Milan Petković, Gordana Vidović, Andrea Dorić i Vladimir Kovačević, članovi Odbora.

Obrazloženje pomenutog prijedloga zakona podnio je Željko Ostić, predstavnik Ministarstva prosvjete i kulture.

Nakon diskusije, članovi Odbora su jednoglasno zauzeli stav da za Prijedlog zakona o zaštiti, očuvanju i upotrebi jezika srpskog naroda i ćiriličkog pisma - po hitnom postupku postoje pretpostavke za razmatranje na Dvadeset prvoj posebnoj sjednici Narodne skupštine Republike Srpske.

**PREDSJEDNICA ODBORA**

***Dušica Šolaja***